3D skeneri

Rezime: U ovom radu je predstavljene su neke novosti u oblasti 3D skeniranja, objašnjena je tehnologija i princip rada 3D skenera kao i podjela 3D skenera na osnovu tehnologije koju koriste. Navedeni su izdvojeni primjeri primjene  3D skenera.

Uvod

U današnjem svijetu sve teži digitalizaciji i sistemi za 3D modeliranje ubrzano postaju sve pristupačniji.
Microsoft kompanija je razvila aplikaciju MobileFusion koja pretvara bilo koji smartphone u 3D scanner.MobileFusion aplikacija se može instalirati na bilo kojem smartphone-u i ne zahtijeva nikakav dodatni hardware ni internet konekciju.[1]

slika 1.[1]

Kompanija Matterform je na CES sajmu 2014 prikazala mali prijenosni 3D skener za skeniranje umanjenih modela koji se poslije mogu uvećati na željenu veličinu.[2]

slika 2. [2]

Ovaj skener posjeduje okruglu ploču na koju se postavlja objekat koji se skenira. Skeniranje obavljaju kamera i dva lasera koji se nalaze na pokretnoj osovini, dovoljno je pritisnuti dugme i uređaj će automatski obaviti skeniranje, koje u zavisnosti od željenih detalja traje između 5 i 45 minuta. [2]
Na poliklinici Bagatin predstavljen je Styku uređaj za 3D skeniranje tijela. Styku je revolucionarni 3D skener koji pruža stvaran prikaz tijela, detaljan sastav tijela i podatke mjerenja pojedinaca. Stvara izuzetno tačan 3D model i pruža stotine preciznih tjelesnih mjera u svega nekoliko sekundi. Klijenti mogu vidjeti tačne svoje mjere struka, bokova, grudi, bedara. [3]

slika 3. [3]

Zahvaljujući najmoćnijoj 3D kameri na svijetu, prilikom skeniranja tijela, nastaje više od 600 detaljnih infracrvenih slika u visokoj rezoluciji. Dok stojite na uređaju, ispred vas je postavljen skener kojem treba svega 30 sekundi da zabilježi sve mjere na ključnim tačkama vašeg tijela i stvori jedinstveni 3D prikaz na ekranu. Nakon što je model stvoren, napredna tehnologija automatski pronalazi kritične dijelove vašeg tijela i definira obim, zapreminu i površinu.[3]

slika 4. [3]

3D skeneri-tehnologija i princip rada
3D skener je uređaj koji analizira prostor i pri tom prikuplja podatke o obliku i strukturi predmeta kojeg skenira. Dobiveni podaci se tada mogu iskoristiti za izradu trodimenzionalnih modela. Osim za filmsku industriju i računarske igrice, druga bitna primjena 3D skeniranja i izrade modela je industrijski dizajn i dokumentacija arheoloških nalaza.Najbitniji element kod 3D skeniranja je refleksija svjetlosti s objekta, a ona je ovisna o boji i jačini površinske refleksije. Bijela površina reflektirat će mnogo, dok će tamne površine reflektirati znatno manje količine svjetlosti. Transparentni objekti poput stakla reflektirat će lom svjetlosti i davati krive podatke o svom obliku. 3D skeniranjem se dobiva oblak tačaka od kojih svaka ima svoje prostorne koordinate, XYZ. Njihovim povezivanjem se dobiva rekonstrukcija skeniranog modela. Neki skeneri osim podataka o površini objekta prikupljaju i podatke o boji te se i oni mogu uvrstiti u proces rekonstrukcije modela. 3D skeneri su slični kamerama. Poput njih imaju konusni oblik vidnog polja, a snimati mogu samo osvijetljeni dio površine dok dio u sjeni ne vide. Kamera prikuplja podatke s površine objekta u okvirima vidnog polja dok skener prikuplja podatke o udaljenosti tačaka u prostoru.[4]

slika 5. [4]

Postoje razne tehnologije za stvaranje digitalnog oblika 3D objekta. Klasifikuju se u dvije vrste: 


-kontaktni 3D skeneri 


-ne-kontaktni 3D skeneri[5]

Ne-kontaktni se dalje mogu podijeliti u dvije glavne kategorije, aktivni i pasivni. Postoje razne tehnologije koje se mogu svrstati u svaku od ovih kategorija.

Kontaktni 3D skeneri

Kontaktni 3D skeneri su uređaji koji dodirnom sondom dohvaćaju podatke o obliku modela. Prednost ovog načina skeniranja je preciznost koja se mjeri u mikrometrima, a mana je u kontaktu, jer se neki osjetljivi predmeti mogu oštetiti prilikom skeniranja, i brzini, najbrži kontaktni 3D skener može raditi na frekvenciji od nekoliko stotina Hz, dok optički skeneri mogu raditi i do 500 kHz.[6]
Jedan primjer kontaktnog 3D skenera je CMM (coordinate measuring machine) uređaj za mjerenje geometrijskih karakteristika objekta. CMM se sastoji od tri ose X,Y,Z koje su međusobno okomite. Pokretna osa je povezana sa sondom koja može biti mehanička, optička, laserska ili bijelo svjetlo. CMM uređaj učitava podatke sa dodirne sonde kojom se može upravljati ručno ili preko računara, a zatim koristi x,y i z koordinate tačaka za određivanje veličine i pozicije skeniranog objekta.[7]

slika 6. [8]

Ne-kontaktni 3D skeneri

1.Aktivni skeneri
Aktivni skeneri imitiraju neku vrstu radijacije ili svjetlosti te detektiraju njeno odbijanje kako

bi ispitali objekt ili okolinu. Tehnike koje koriste 3D aktivni skeneri su:

- time of flight i 

- triangulacija.

 Time of flight 3D skeneri koriste lasersku svjetlost za ispitivanje objekta ili okoline, rade na principu mjerenja vremena povratnog signala prilikom emitiranja lasera. Imaju mogučnost mjerenja 10 000-100 000 tačaka svake sekunde dok domet varira od 3 m do 1500 m. Mana im je preciznost jer je zbog velike brzine svjetlosti teško uhvatiti tačno vrijeme povratnog signala. [6]

slika 7. [9]

Triangulacijski 3D skener koristi laser kojim osvijetli predmet skeniranja, a pritom koristi kameru kojom locira lasersku tačku. S obzirom na ugao kamere prema izvoru lasera, tačka je bliže ili dalje na slici kamere te se izračunavaju koordinate tačke. Triangulacija proizilazi iz odnosa kamere, lasera i tačke koji zajedno formiraju trougao.[6]

slika 8. [6]


2.Pasivni
Pasivni 3D skeneri ne emituju nikakvu radijaciju već se oslanjaju na detektovanje reflektovanog zračenja iz okoline. Pasivne metode su jeftine, jer u većini slučajeva nema potrebe za dodatnim hardverom, dovoljna je obična digitalna kamera.[10]

Primjena

3D skeniranje ima veoma široku primjenu, koristi se u raznim granama industrije i injženerstva, umjetnosti, nauke kao što je medicina, fizka, hemija također su pronašle svoj način primjene 3D tehnologije, ovo su neki primjeri:
Provedba zakona

3D lasersko skeniranje koristi FBI za dokumentaciju mjesta zločina, bombaških napada, avionskih nesreća, rekonstrukciju nesreće.[7]

slika 9. [11]

Na slici je prikazan proizvod kompanije Leica Geosystems, bespilotna letjelica Aibot X6 USA-revolucija javne sigurnosti, koja na brz i automatizovan način mapira i mjeri složena geoprostorna okruženja.[12]
Umjetnost

Razvoj 3D tehnologija predstavlja nemjerljiv doprinos očuvanju umjetnosti i kulturne baštine. Ranije nije bilo moguće izvesti potpuno vjernu reprodukciju trodimenzionalnih umjetničkih djela kao što su kipovi i skulpture. [13]
[image: image9.jpg]



slika 10.  [13]

Na slici je prikazano skeniranje glave Apoksiomena, antičkog brončanog kipa, mjerenjima su prikupljeni detaljni podaci o oblicima, dimenzijama i površinama sadržani u oblaku tačaka na osnovu kojih je napravljena poligonizirana geometrija glave[13]

slika 11.  [13]

Zaključak

Napretkom i razvojem tehnologije sistemi za 3D modeliranje postaju sve pristupačniji. Bez obzira o kojoj se naučnoj disciplini i industriji radi možemo zaključiti da je od velike važnosti vršiti dalja istraživanja i usavršavanja postojećih metoda na području 3D računarske grafike.

